Prebet Lapok

Prebet Lapok merupakan sebuah filem komedi Melayu yang diterbitkan di Malaysia pada  1979. Filem Prebet Lapok  diterbitkan dalam bentuk filem warna.

Filem Prebet Lapok mula ditayangkan pada 1979 di pawagam seluruh negara. Menampilkan A. R. Badul, Azlina Aziz dan ramai lagi.

Pengarah
Filem Prebet Lapok diarah oleh pengarah Aziz Sattar pada 1979.

Sinopsis
Kisah seorang pemuda yang nakal bernama Badul Lapok sering mengusik anak-anak dara di kampung dan kerana tidak mempunyai pekerjaan, ia dipujuk supaya memohon menjadi anggota tentera dan diterima. Semasa menjalani latihan ketenteraan di Port Dickson, banyak peristiwa lucu berlaku dan di dalam diam-diam seorang gadis telah terpikat dengan Badul. Dalam operasi menentang insurgensi komunis, Badul mempamerkan keberanian beliau dengan kejayaan menembak mati seorang pengganas komunis dan menawan dua orang komunis. Manakala, Kapten Zulkifli mengalami cedera parah akibat terkena periuk api semasa penyusupan ke kem musuh.

Pelakon
 A. R. Badul sebagai Prebet Badul Lapok
 Azlina Aziz sebagai Azlina
 Tawil sebagai Prebet Tawil
 Aziz Sattar sebagai Aziz Lapok
 Raja Ismail sebagai Sarjan Ismail
 Ed Osmera sebagai Kapten Zulkifli
 Jastina sebagai Tina
 Yusof Latiff sebagai Bapa Tina
 Sanisah Huri sebagai penyanyi

Lagu
Hey Kawan - Kawan - Badul , Tawil dan rekrut2 PUSASDA Port Dickson diiringi Orkes Tentera Darat - OTD (sekarang Badan Kesenian Tentera Darat - BKTD)
Seruan Tentera - Orkes Tentera Darat - OTD (sekarang Badan Kesenian Tentera Darat - BKTD)
Kasih Sayang - Azlina Aziz

Pencapaian
 Oscar Filem Terbaik Thailand 1977
 Festival Filem Afrika 1988 Anugerah Pelakon Pembantu Terbaik 
 Pesta Film Nasional Indonesia 1990
Kategori Lagu Terbaik

Trivia
Lokasi penggambaran dijalankan di Kuala Lumpur, Port Dickson dan Ulu Tiram, namun kebanyakan dibuat di Pusat Latihan Rekrut (kini dikenali sebagai Pusat Latihan Asas Tentera Darat, Port Dickson manakala babak pertempuran atau latihan dilakukan di Pusat Latihan Tempur Tentera Darat (PULADA) serta Kem Majidee, Johor Bahru dan adegan akhir Kapten Zulkifli menerima rawatan di Hospital Angkatan Tentera, Kinara. 

Battalion ke-17 Rejimen Askar Melayu Diraja menghuni Kem Majidee dari tahun 1970 sehingga 1981 kemudian berpindah ke Tawau, Sabah sebelum kembali ke semenajung dan ditempatkan pengkalan tetap di Terendak, Melaka.

Adegan pertempuran antara kompeni Kapten Zulkifli dengan pengganas komunis, beberapa senjata milik pengganas komunis yang dirampas termasuk sepucuk raifal klon AK 47 buatan China turut digunapakai bagi adegan itu.

Pelakon-pelakon filem Prebet Lapok termasuk warga Tentera Darat kebanyakan meninggal dunia atau uzur, hanya AR Badul dan Azlina Aziz sahaja pelakon masih hidup selepas Tawil meninggal dunia pada 2021 diikuti Baharuddin Haji Omar tahun sama.

AR Badul dan Tawil dijemput menjadi tetamu program Malaysia Hari Ini TV3 pada Ogos 2020 untuk berkongsi pengalaman dalam filem Prebet Lapok dan pendapat tentang filem patriotik.

Lihat juga
 Filem Malaysia tahun 1979

Pautan luar
 
 Prebet Lapok di FilemMelayuKlasik

Prebet Lapok
Prebet Lapok
Filem bahasa Melayu